b"\n_START_ARTICLE_\nLeonay (New South Wales)\n_START_SECTION_\nHistorie\n_START_PARAGRAPH_\nI omr\xc3\xa5det l\xc3\xa5 engang ving\xc3\xa5rden til Leo Buring, og bydelen er oppkalt etter Leo og hans kone Nay. Ving\xc3\xa5rden har blitt erstattet av arkitekttegnede hjem som kler \xc3\xa5sen som stiger mot Blue Mountains.\n_START_SECTION_\nAboriginerkultur\n_START_PARAGRAPH_\nF\xc3\xb8r europeisk bosetting var det som n\xc3\xa5 er Leonay hjemsted til Mulgoa folket som snakket Darug spr\xc3\xa5ket. De levde som j\xc3\xa6gere og samlere styrt av tradisjonelle lover med utspring i Dr\xc3\xb8mmetiden. Hjemmene deres var barkhytter kalt 'gunyahs'. De jaktet kenguru og emu, og samlet yam, b\xc3\xa6r og andre lokale planter.\n_START_SECTION_\nEuropeisk bosetting\n_START_PARAGRAPH_\nDe f\xc3\xb8rste britiske utforskerne som man vet bes\xc3\xb8kte Leonay var Jamison, Johnston, Wentworth og Jones i 1818 som navnga Glenbrook Creek hvor denne m\xc3\xb8ter Nepean River i det som n\xc3\xa5 er Leonay. I mange \xc3\xa5r var Leonay ansett som endel av nabobydelen Emu Plains, f\xc3\xb8rst som endel av Sir Francis Fordes Edinglassie Estate og sidne som endel av Leo Burings ving\xc3\xa5rd, Leonay. Etter Burings d\xc3\xb8d i 1961, ble ving\xc3\xa5rden lagt ned og mesteparten av tomten solgt til eiendomsutviklere. De f\xc3\xb8rste husene ble bygget i 1965 og i 1974 ble navnet offisielt endret til Leonay.\n_START_SECTION_\nTransport\n_START_PARAGRAPH_\nDen n\xc3\xa6rmeste jernbanestasjonen er Lapstone p\xc3\xa5 Western Line av Cityrail nettverket mens Blue Mountains Bus Company knyter sammen Leonay med Penrith. Leonay Parade er hovedgaten inn til bydelen og f\xc3\xb8rer til b\xc3\xa5de Emu Plains og M4 Western Motorway, som igjen gir rask tilgang til resten av Sydney og Blue Mountains.\n_START_SECTION_\nUtdanning\n_START_PARAGRAPH_\nLeonay Public School er den eneste skolen i bydelen. N\xc3\xa6rmeste ungdoms- og videreg\xc3\xa5ende skole er Nepean High School i Emu Plains.\n_START_SECTION_\nDemografi\n_START_PARAGRAPH_\nVed folketellingen i 2006 var antall innbyggere 2414. Mesteparten av innbyggerne var f\xc3\xb8dt i Australia (77%), med England (7%), Tyskland (1.4%) og New Zealand (1.4%) p\xc3\xa5 de neste plassene. Typisk for tiden da bydelen ble utviklet finnes ingen leiligheter eller terrasseleiligheter i omr\xc3\xa5det og alle de 836 bygningene er separate hus. Median inntekten ($663 per uke) var merkbart h\xc3\xb8yere enn det nasjonale snittet ($466).\n_START_SECTION_\nStyresett\n_START_PARAGRAPH_\nP\xc3\xa5 kommuneniv\xc3\xa5 er Leonay endel av City of Penrith, representert av Jim Aitken, Mark Davies, Karen McKeown, Susan Page og Gary Rumble. Den n\xc3\xa5v\xc3\xa6rende ordf\xc3\xb8reren er Pat Sheehy. P\xc3\xa5 delstatsniv\xc3\xa5 er Leonay endel av Electoral district of Penrith, representert av Labor partiets Karyn Paluzzano. F\xc3\xb8deralt er det endel av Division of Lindsay, representert av Labor partiets David Bradbury."